કાનપુરઃ આઈપીએલ 2018માં પ્લેઓફમાં પહોંચવા માટે અંતિમ લડાઈ શરૂ થઈ ચૂકી છે. ચેન્નઈ અને હૈદરાબાદ પહેલા જ પ્લેઓફમાં પહોંચી ગયા છે. હવે બે ટીમોને ક્વોલિફાય કરવાનું છે, પરંતુ પાંચ ટીમો રેસમાં છે. એવામાં ત્રણ ટીમો બહાર થશે અને બાકીની 2 ટીમોને પ્લેઓફમાં પહોંચી જશે. કરો યા મરોની સ્થિતિવાળી મેચની શરૂઆત બુધવારે વાનખેડેથી શરૂ થઈ જશે. મુંબઈ અને પંજાબની વચ્ચે આ મુકાબલો રમાશે. રોહિત શર્માની કેપ્ટનશીપમાં મુંબઈને કોઈપણ સ્થિતિમાં મેચ જીતવી પડશે, જો આજે મુંબઈ હારશે તો પ્લેઓફની રેસમાંથી બહાર થઈ જશે.